Haulikon maailmancup: Kisatapahtumat käyntiin torstaina! – Suomen Ampumaurheiluliitto ry
Haulikon maailmancup: Kisatapahtumat käyntiin torstaina!
14.8.2019 klo 20:11
Haulikon maailmancupiin osallistuu urheilijoita 75 maasta. (Kuvat: Lassi Palo)
Haulikkolajien maailmancupin avajaiset olivat keskiviikkona Lahden Sibeliustalossa. Tositoimiin päästään torstaina, kun kilpailutapahtumat alkavat Hollolan Hälvälän haulikkoradalla.
Tasavallan presidentti Sauli Niinistö toimii Ampumaurheiluliiton 100-vuotisjuhlavuoden suojelijana.
– Suomi on ollut aktiivinen toimija kansainvälisessä ampumaurheilussa. Vuodesta 1937 alkaen Suomessa on järjestetty kaksikymmentä MM- tai EM-kilpailua ampumaurheilun eri lajeissa, Niinistö toteaa tervehdyksessään.
Tervehdyssanat lausuivat avajaisissa Lahden kaupunginjohtaja Pekka Timonen (vas.), Hollolan kaupunginjohtaja Päivi Rahkonen ja Ampumaurheiluliiton puheenjohtaja Vesa Nissinen (oik). Maailmancupin avasi virallisesti ISSF:n hallituksen jäsen Pekka Kuusisto (toinen oik.).
Maailmancupin juhlavat avajaiset pidettiin keskiviikkoiltana Lahden Sibeliustalossa. Tervehdyssanat lausuivat Ampumaurheiluliiton puheenjohtaja Vesa Nissinen, Lahden kaupunginjohtaja Pekka Timonen ja Hollolan kaupunginjohtaja Päivi Rahkonen. Maailmancupin avasi virallisesti ISSF:n hallituksen jäsen Pekka Kuusisto.
Avajaisissa esiintyivät LCS Panthers, Sirkus Siriuksen nuoret, Lyla Goldman (ilma-akrobatiaesitys) ja Lahti Dance Academy. Musiikista vastasi Kaartin soittokunnan varusmiesyhtye.
Maailmancupin kilpailutapahtumat alkavat torstaina (kello 9), jolloin Hollolan Hälvälän haulikkoradalla ammutaan miesten ja naisten trapin ensimmäinen kilpailupäivä. Naiset ampuvat 50/125 kiekkoa ja perjantaina viimeiset 75 kiekkoa ja finaalin. Miesten trap ammutaan kolmen päivän aikana (50+25+50). Finaali on lauantaina.
(lihavoidut ovat ilmoittautuneet Lahden maailmancupiin)
Miehet: James Willett (Australia), Yu Haicheng (Kiina), Josip Glasnovic (Kroatia), Andreas Makri (Kypros), David Kostelecky (Tshekki), Ahmed Zaher (Egypti), Alberto Fernandez (Espanja), Matthew Coward-Holley (Iso-Britannia), Abdulrahman Al Faihan (Kuwait), Jorge Martin Orozco Diaz (Peru), Alessandro de Souza Ferreira (Peru), Erik Varga (Slovakia), Savate Sresthaporn (Thaimaa), Brian Burrows (Yhdysvallat), Derek Haldeman (Yhdysvallat)
Tokion olympialaiset järjestetään 24.7.-9.8.2020.
Suomalaiset to 15.8.
Miesten trap: Eemil Pirttisalo (Ruotsalon Metsästysyhdistys), Vili Kopra (Orimattilan Seudun Urheiluampujat), Matias Koivu (Orimattilan Seudun Urheiluampujat). Mqs: Mirka Kyyrönen (Sibbo Skyttegille), Simo Köylinen (Orimattilan Seudun Urheiluampujat)
Naisten trap: Noora Antikainen (Orimattilan Seudun Urheiluampujat), Satu Mäkelä-Nummela (Orimattilan Seudun Urheiluampujat), Marika Salmi (Orimattilan Seudun Urheiluampujat). Mqs: Mopsi Veromaa (Sibbo Skyttegille), Sara Nummela (Orimattilan Seudun Urheiluampujat)